Патриарх Евтимий (площад в София)
„Патриарх Евтимий“ или „Попа“ е популярно кръстовище, ненаименуван площад в центъра на българската столица София. Дължи името си на паметника на Патриарх Евтимий, която е разположена в центъра му. Тя е изработена от скулптора Марко Марков и е поставена на 1 ноември 1939 година.

Площадът край паметника е известен като удобно място за срещи. В западната част на площада се намира филмотечното кино „Одеон“, а в южната – централата на „Булгартабак“, пред които също се събират хора за срещи, като алтернатива на паметника, където понякога е прекалено многолюдно.

На кръстовището на площада се пресичат три основни софийски пътни артерии – булевард „Васил Левски“, улица „Граф Игнатиев“ и булевард „Патриарх Евтимий“.

Сред близките до площада забележителности са:
 площад „Славейков“ – на север по ул. „Граф Игнатиев“;
 Националният дворец на културата – на запад по бул. „Патриарх Евтимий“;
 Национален стадион „Васил Левски“ – отново по ул. „Граф Игнатиев“, но в южна посока.

Градски транспорт

Трамвайни линии:10,18,12

Метростанция „Св.Патриарх Евтимий“ (линия 3)

Тролейбусни линии

Външни препратки 
 360 градусова виртуална панорама от площада

Кръстовища в София
Площади в София